CELEX: 62011CJ0297
Language: el
Date: 2012-04-19
Title: Απόφαση του Δικαστηρίου (έκτο τμήμα) της 19ης Απριλίου 2012.#Ευρωπαϊκή Επιτροπή κατά Ελληνικής Δημοκρατίας.#Παράβαση κράτους μέλους — Οδηγία 2000/60/ΕΚ — Πολιτική της Ένωσης στον τομέα των υδάτων — Σχέδια διαχειρίσεως λεκάνης απορροής ποταμού — Δημοσίευση — Πληροφόρηση του κοινού και διαβουλεύσεις — Παράλειψη κοινοποιήσεως στην Επιτροπή.#Υπόθεση C‑297/11.

Απόφαση του Δικαστηρίου (έκτο τμήμα) της 19ης Απριλίου 2012 —Επιτροπή κατά Ελλάδας
      (Υπόθεση C‑297/11)
      «Παράβαση κράτους μέλους — Οδηγία 2000/60/ΕΚ — Πολιτική της Ένωσης στον τομέα των υδάτων — Σχέδια διαχειρίσεως λεκάνης απορροής ποταμού — Δημοσίευση — Πληροφόρηση του κοινού και διαβουλεύσεις — Παράλειψη κοινοποιήσεως στην Επιτροπή»
      1.                     Προσφυγή λόγω παραβάσεως — Εξέταση του βασίμου από το Δικαστήριο — Κατάσταση που πρέπει να λαμβάνεται υπόψη — Κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 258 ΣΛΕΕ και οδηγία 2000/60 του Ευρωπαϊκού Κοινοβουλίου
            και του Συμβουλίου, άρθρα 13 §§ 1 έως 3 και 6, 14 § 1, στοιχείο γ΄, και 15 § 1) (βλ. σκέψη 13)
      2.                     Κράτη μέλη — Υποχρεώσεις — Εκτέλεση των οδηγιών — Παράβαση — Δικαιολογητικός λόγος αντλούμενος από την εσωτερική έννομη τάξη
            — Δεν επιτρέπεται (άρθρο 258 ΣΛΕΕ) (βλ. σκέψεις 14, 17)
      Αντικείμενο
      
         
               Παράβαση κράτους μέλους — Παράβαση των άρθρων 13, παράγραφοι 1, 2 και 6, 14, παράγραφος 1, στοιχείο γ΄, και 15, παράγραφος 1,
                  της οδηγίας 2000/60/EK του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής
                  δράσης στον τομέα της πολιτικής των υδάτων (ΕΕ L 327, σ. 1) — Σχέδια διαχειρίσεως λεκάνης απορροής ποταμού — Δημοσίευση —
                  Πληροφόρηση του κοινού και διαβουλεύσεις — Παράλειψη κοινοποιήσεως στην Επιτροπή των αντιγράφων των σχεδίων διαχειρίσεως
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Ελληνική Δημοκρατία, παραλείποντας να καταρτίσει, έως τις 22 Δεκεμβρίου 2009, τα σχέδια διαχειρίσεως λεκάνης απορροής ποταμού
                     τόσο για τις λεκάνες απορροής ποταμού που ευρίσκονται εξ ολοκλήρου εντός του εθνικού εδάφους όσο και για τις διεθνείς λεκάνες
                     απορροής ποταμού, καθώς και να κοινοποιήσει στην Επιτροπή, έως τις 22 Μαρτίου 2010, αντίγραφο των σχεδίων αυτών, παρέβη τις
                     υποχρεώσεις που υπέχει από τα άρθρα 13, παράγραφοι 1 έως 3 και 6, και 15, παράγραφος 1, της οδηγίας 2000/60/ΕΚ του Ευρωπαϊκού
                     Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής
                     των υδάτων, και, περαιτέρω, παραλείποντας να κινήσει το αργότερο στις 22 Δεκεμβρίου 2008 τη διαδικασία πληροφορήσεως του κοινού
                     και διαβουλεύσεων όσον αφορά τα προσχέδια διαχειρίσεως των λεκανών απορροής ποταμού, παρέβη τις υποχρεώσεις που υπέχει από
                     το άρθρο 14, παράγραφος 1, στοιχείο γ΄, της προαναφερθείσας οδηγίας. 
                  
               
            
         
                  2)
               
               
                  
               
               
                  	Καταδικάζει την Ελληνική Δημοκρατία στα δικαστικά έξοδα.